เช้าไม่รู้จะทานอะไร อยากกินอาหารเช้าอย่างติ่มซำ ต้องนึกถึงร้านนี้ "ร้านติ่มซำนักวิ่ง" ร้านตั้งอยู่บนถนนนิพัทธ์สงเคราะห์ 1 จะอยู่ถัดจากรั้วด้านหลังเทศบาลนครหาดใหญ่ ร้านนี้มักจะมีเมนูติ่มซำหลากหลายเมนู และแปลกใหม่ออกมาเสมอๆ นอกจากติ่มซำแล้วยังมีอาหารเช้า และขนมทานเล่นให้เลือกตามความชอบ เช่น โจ๊ก ไข่กระทะ ปลาทิพย์ กุ้งระเบิด นักเก็ต เป็นต้น ส่วนติ่มซำอร่อย เนื้อแน่น เต็มคำ ทานได้เรื่อยๆ และบะกุ๊ดแต๋รสชาติอร่อย กลมกล่อม กลิ่นหอม ถึงเครื่องยาจีน ราคาก็ไม่แพงจนเกินไป ถ้าใครไปหาดใหญ่ หรือผ่านแถวนี้ ไม่ควรพลาดร้านนี้ 